A HELIX ARBUSTORUM HÍM CSÍRASEJTJÉNEK FEJLŐDÉSE. 
291 
Forficula (Zweiger) ; Ly cosa (Montgomery)]. Montgomery adatai alap¬ 
ján ide kellene számítani a Syrbuld- 1 is, azonban ennek Bobertson 
szerint nem diplosomája, hanem monosomája van (1. föntebb). 
3. Oly diplosomák, melyek rendesen sokkal kisebbek, mint a többi 
chromosoma. A spermatogoniákban symmetrikus párt alkotnak. Az első 
érési oszlás prophasisa előtt rendesen nem egyesülnek ; ekkor reductiósan 
oszlanak. Wilson m-chromosomáknak, nevezi őket. A Hemipterá- kát 
jellemzik (Wilson, Montgomery, Stevens), a Hy drop hilus piceus- hói 
Arnold (3) írta le őket. 
A Helix arbustorum heterochromosomáira vonatkozó megfigyelé¬ 
seim sokkal hiányosabbak, semhogy pontosan meg lehetne állapítani, 
hogy a föntebb ismertetett csoportok melyikébe kell sorolni őket. Csak 
az első érési oszlás alkalmával és az oszlást közvetetlenül megelőző 
időszakban sikerült megfigyelnem őket. A prophasist közvetetlenül meg¬ 
előző időszakban a már kialakult chromosomák közt egy gömbalakú, a 
többinél jóval kisebb chromosoma található (VIII. T., 1. r., a mag bel¬ 
sejében lévő gömbded test). Ez a chromosoma az első érési oszlás alkal¬ 
mával két részre oszlik. A két fiók-chromosoma symmetrikus an helyez¬ 
kedik el a magorsóban (IX. T., 6., 8. r.), és az oszlás alkalmával más¬ 
más II. spermatocytába vándorol. Ezek szintén szabályos gömbalakúak, 
a többi chromosománál jóval kisebbek, azért már első pillanatra felöt- 
lenek. Jelenlétüket a második érési oszlás alkalmával egész biztossággal 
nem tudtam megállapítani. Gyakran találtam ugyan a második érési 
orsóban is a többinél kisebb chromosomát, azonban sohasem olyan 
jellemző helyzetben, hogy biztosan megállapíthattam volna, vájjon hete- 
rochromosomával, vagy pedig csak valamely rendes chromosoma levágott 
darabjával van-e dolgom ? A spermatogoniákban szintén nem találtam 
meg őket. A spermatogoniák chromosomái aránylag oly kicsinyek, oly 
tömötten helyezkednek el, hogy a bizonyára nagyon apró heterochromo- 
somát nem igen lehet köztük fölismerni. 
Jellemző kicsiny termetük arra utal, hogy talán a diplosomák 
3. csoportjába tartoznak. Természetesen az sem egészen biztos, hogy 
egyáltalán a diplosomák közé sorolandók-e, azonban mégis ez a 
valószínű, mivel a Helix arbustorum- hoz nem épen távol álló 
Helix nemoralis-nok diplosomái vannak. A Helix nemoralis sperma- 
togoniáiban, Ziegler (130) szerint, két nagy, a többi chromosománál 
jóval nagyobb patkóalakú heterochromosoma található. Az I. spermato- 
cytákban a prophasist megelőző időszakban szintén párosak, a többinél 
nagyobbak, kezdetben fonálalakúak, majd megrövidülnek s az oszlás 
kezdete előtt egyesülnek, a metaphasisban azonban ismét megoszlanak 
s ekkor patkó alakjuknál fogva igen könnyen meg lehet őket különbőz- 
